

**ประกาศองค์การบริหารส่วนตำบลชุมพวง**

**เรื่อง สอบราคาจ้างเหมาโครงการปรับปรุงอาคารที่ทำการองค์การบริหารส่วนตำบลชุมพวง (ชั้น ๓)**

**จำนวน ๑ โครงการ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลชุมพวง มีความประสงค์จะสอบราคาจ้างเหมาโครงการ

ปรับปรุงอาคารที่ทำการองค์การบริหารส่วนตำบลชุมพวง (ชั้น ๓) อำเภอชุมพวง จังหวัดนครราชสีมา

**ดำเนินการ** ปรับปรุงอาคารที่ทำการองค์การบริหารส่วนตำบลชุมพวง (ชั้น ๓) พื้นที่กว้าง

๘ เมตร ยาว ๒๐ เมตร พื้นที่ ๑๖๐ ตารางเมตร พร้อมติดตั้งป้ายประชาสัมพันธ์โครงการ จำนวน ๑ ป้าย รายละเอียดตามแบบแปลนที่ อบต.ชุมพวง กำหนด

**ราคากลางของงานปรับปรุงอาคารที่ทำการองค์การบริหารส่วนตำบลชุมพวง (ชั้น ๓)**

**ครั้งนี้** **เป็นเงินทั้งสิ้น ๒๕๐,๐๐๐.-บาท (สองแสนห้าหมื่นบาทถ้วน)**

โครงการดังกล่าวได้รับงบประมาณจากเงินอุดหนุนทั่วไป-สำหรับดำเนินการตามอำนาจ

หน้าที่และภารกิจถ่ายโอนเลือกทำ ประจำปีงบประมาณ พ.ศ. ๒๕๕**๖**

 **ผู้มีสิทธิเสนอราคาจะต้องมีคุณสมบัติ ดังนี้**

 ๑. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว และเป็นนิติบุคคลหรือบุคคลธรรมดา ที่มีผลงานก่อสร้างประเภทเดียวกัน **ในวงเงิน ๑๒๕,๐๐๐.-บาท (หนึ่งแสนสองหมื่นห้าพันบาท-ถ้วน)** และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ โดยเป็นผลงานสัญญาเดียว นับถึงวันยื่นซองสอบราคา

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่

รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การ

บริหารส่วนตำบลชุมพวง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

กำหนดดูสถานที่ก่อสร้างใน **วันที่ ๖ กันยายน ๒๕๕๖ ระหว่างเวลา ๐๘.๓๐ น. ถึง**

**๑๖.๓๐ น.** ณ ที่ทำการองค์การบริหารส่วนตำบลชุมพวง อำเภอชุมพวง จังหวัดนครราชสีมา ให้ผู้ซื้อหรือผู้ขอรับแบบและรายการ ไปดูสถานที่ก่อสร้างเอง โดยถือว่าผู้ซื้อหรือผู้ขอรับแบบและรายการได้ทราบสถานที่ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาในเวลาทำงานจะนำมาอ้างให้พ้นผิดต่อองค์การบริหารส่วนตำบลชุมพวง ไม่ได้

 **/กำหนด...**

**-๒-**

 กำหนดยื่นซองสอบราคา**ในวันที่ ๔ กันยายน ๒๕๕๖ ถึงวันที่ ๑๖ กันยายน ๒๕๕๖ เวลา ๐๘.๓๐ น. ถึงเวลา ๑๖.๓๐ น. ณ ที่ทำการองค์การบริหารส่วนตำบลชุมพวง อำเภอชุมพวง จังหวัดนครราชสีมา และสถานที่กลางศูนย์รวมข้อมูลข่าวการจัดซื้อจัดจ้างของหน่วยการบริหาราชการส่วนท้องถิ่น ที่ว่าการอำเภอชุมพวง (ชั้น ๑) ในวันที่ ๑๗ กันยายน ๒๕๕๖ เวลา ๐๘.๓๐ น. ถึงเวลา ๑๖.๓๐ น.** และ**กำหนดเปิดซองสอบราคาในวันที่ ๑๘ กันยายน ๒๕๕๖ ณ** **สถานที่กลางศูนย์รวมข้อมูลข่าวการจัดซื้อจัดจ้างของหน่วยการบริหาราชการส่วนท้องถิ่น ที่ว่าการอำเภอชุมพวง (ชั้น ๑) ตั้งแต่เวลา ๑๐.๐๐ น.** เป็นต้นไป

ผู้สนใจติดต่อขอรับ/ซื้อเอกสารสอบราคาในราคา **ชุดละ ๕๐๐.-บาท (ห้าร้อยบาทถ้วน)**

ได้ที่ที่ทำการองค์การบริหารส่วนตำบลชุมพวง ระหว่าง **วันที่ ๔ กันยายน ๕๕๖ ถึงวันที่ ๑๗ กันยายน ๒๕๕๖** ดูรายละเอียดได้ที่เว็บไซด์ <http://www.chumpuang.go.th> หรือสอบถามรายละเอียดได้ทางโทรศัพท์หมายเลข

๐ ๔๔๔๘ ๗๑๗๘-๙ ในวันและเวลาราชการ การลงนามในสัญญาจะกระทำได้ต่อเมื่อองค์การบริหารส่วนตำบลชุมพวงได้รับอนุมัติเงินค่าก่อสร้างจากอุดหนุนทั่วไป-สำหรับดำเนินการตามอำนาจหน้าที่และภารกิจถ่ายโอนเลือกทำ ประจำปีงบประมาณ พ.ศ. ๒๕๕**๖** แล้วเท่านั้น

 ประกาศ ณ วันที่ ๔ เดือน กันยายน พ.ศ. ๒๕๕๖



(นางสาวปิยภัทร รัชชาพงษ์)

นายกองค์การบริหารส่วนตำบลชุมพวง